
Præsident  Brigham  Young  æret 
på  sin  200  års  fødselsdag 


F>  ræsident  Brigham  Young  blev  æret  på  200-årsdagen 
for  sin  fødsel,  den  1.  juni,  ved  arrangementer  både  i  Salt 
Lake  City,  hvor  han  hjalp  Kirken  og  dens  medlemmer 
med  at  få  fodfæste  i  midten  af  1800-tallet,  og  i  Vermont, 
hvor  han  blev  født. 

Præsident  Young  har  med  rette  opnået  anerkendelse 
som  bygherre,  reformator,  kolonisator  og  for  at  bringe 
motivation,  men  »han  mistede  aldrig  sin  større  mission 
af  syne.  Han  var  profet,  seer  og  åbenbarer  for  sit 
folk,«  sagde  præsident  Gordon  B.  Hinckley  ved  en 
aftenkoncert  i  Tabernaklet  på  Tempelpladsen  i  Salt  Lake 
City. 

»Profeten  i  ham  skinnede  med  den  største  glans,  når 
han  talte  om  emner  som  frelsesplanen  for  menneskene, 
menneskesjælens  evige  muligheder,  Frelserens  forsoning 
for  menneskeheden  og  dens  betydning  for  Guds  sønner 
og  døtre  og  om  universets  store  Gud,  alles  Fader,«  sagde 
præsident  Hinckley. 

»Nu  200  år  efter  hans  fødsel  standser  vi  op  for  at  hylde 
ham,«  sagde  præsident  Hinckley  om  Kirkens  anden  præ- 
sident. „Vi  elsker  ham.  Vi  beundrer  ham.  Vi  respekterer 
ham.  Vi  vidner  om  hans  guddommelige  kaldelse  og  om 
hans  storslåede  resultater  og  gør  det  ligesom  dem,  der  sta- 
dig ser  hen  til  ham  for  vejledning  for  at  fremme  denne 


store  sag  og  dette  store  rige,  Jesu  Kristi  Kirke  af  Sidste 
Dages  Hellige.« 

Præsident  Hinckley  var  sammen  med  præsident 
Thomas  S.  Monson  og  præsident  James  E.  Faust,  som  er 
første-  og  andenrådgiver  i  Det  Første  Præsidentskab.  Præ- 
sident Monson  ledte  arrangementet,  som  omfattede  et 
udvalg  af  salmer  og  sange,  der  blev  sunget  af  Tabernakel- 
koret, samt  en  tale  ved  Thomas  B.  Williams,  præsident  for 
Brigham  Young  Family  Association. 

De  virkelige  velsignelser,  som  efterkommerne  af  profe- 
terne får,  er  ikke  materielle  eller  sociale,  men  åndelige, 
sagde  bror  Williams.  »Brigham  Young  var  frem  for  alt  og 
mere  end  nogen  anden  et  brændende  vidne  om  Jesus 
Kristus,«  bemærkede  han,  og  de  velsignelser,  som  hans 
efterkommere  nyder,  kommer  af  at  give  agt  på  hans  vid- 
nesbyrd og  følge  hans  eksempel.  Bror  Williams  vidnede 
om  præsident  Youngs  og  præsident  Hinckleys  kaldelse 
som  profeter. 

Efterkommere  af  præsident  Young  bad  bønnerne  ved 
arrangementet.  Hans  eneste  nulevende  barnebarn,  den 
102-årige  Marian  Morgan  fra  Seal  Beach  i  Californien,  del- 
tog. 

Ved  en  frokost  tidligere  på  dagen  var  præsident  Hinck- 
ley blevet  hyldet  med  prisen  Brigham  Young  Heritage 


Præsident  Hinckley  holder  Brigham  Youngs  stok  i  vejret,  som 
præsident  Young  brugte  i  1847  til  at  markere  det  sted,  hvor  templet 
i  Salt  Lake  City  er  bygget. 


En  statue  af  præsident  Young  og  to  af  hans  børn  blev  den  1.  juni 
afsløret  på  Brigham  Youngs  familiegravsted  i  Salt  Lake  City. 

Ledere  i  Kirken  og  Tabernakelkoret  hylder  Brigham  Young  på  200-årsdagen  for  hans  fødsel. 

Award  som  blev  uddelt  for  første  at  mindes  pionererne  og  opbygge  det 
gang  og  er  skænket  af  »This  Is  the  samfund,  som  Brigham  Young  havde 
Place  Foundation«.  Hans  indsats  for    grundlagt,  blev  omtalt. 


Inden  koncerten  om  aftenen  blev 
en  ny  bronzestatue  af  præsident 
Young  afsløret  ved  Brigham  Youngs 
familiegravsted  i  Salt  Lake  Citys  cen- 
trum. Statuen  forestiller  præsident 
Young,  faderen  og  læreren,  som  læser 
for  to  af  sine  børn. 

Utahs  guvernør,  Mike  Leavitt,  hav- 
de udnævnt  den  1.  juni  2001  som  en 
særlig  »Brigham  Young  Day  In  Utah« 
for  at  fejre  200-årsdagen  for  den 
mands  fødsel,  som  blandt  meget  an- 
det var  Utah-territoriets  første  guver- 
nør. 

Brigham  Young  blev  født  den 
1.  juni  1801  i  Whittingham,  Vermont, 
og  på  hans  fødselsdag  samledes  om- 
kring 180  mennesker  fra  hele  New 
England  -  medlemmer  af  Kirken  og 
andre  med  interesse  i  at  hylde  ham  -  i 
det  lille  medborgerhus  i  Whittingham 
i  Jacksonville,  Vermont,  for  at  fejre 
dagen. 

Don  Garbe,  præsident  for  Hinsdale 
Gren,  som  omfatter  Whittingham, 
sagde,  at  arrangementet  og  talerne 
bidrog  til  at  »fjerne  fejlopfattelser, 
som  mange  i  New  England  har  af 
Brigham  Young  og  Kirken.«  □ 


Templet  i  Perth,  Australien,  indviet 


Den  20.  maj  indviede  præsident 
Gordon  B.  Hinckley  templet  i 
Perth,  Australien,  ved  fire  sessioner. 
Det  nye  tempel  er  Kirkens  106.  tempel 
i  funktion  og  det  fjerde  i  Australien. 

Præsident  Hinckley  sagde  i  indvi- 
elsesbønnen:  »Vi  takker  dig  for  landet 
Australien,  hvor  dette  og  andre  temp- 
ler er  blevet  opført.  Vi  takker  dig  for 
friheden  til  at  tilbede  . . .  her.  Må  dette 
land  altid  være  et  sted,  hvor  der  her- 
sker personlig  frihed,  så  mænd  og 
kvinder  kan  komme  til  dig  inden  for 
disse  mure  uden  nogen  form  for  trus- 
ler eller  forstyrrelser.« 


Unge  i  Australien  hjælper  med  at  fæstne  det 
nye  tempels  hjørnesten. 


Ældste  Jeffrey  R.  Holland  fra  De 
Tolv  Apostles  Kvorum  deltog  ligele- 
des i  indvielsen  sammen  med  områ- 
depræsidentskabet for  Australien/ 
New  Zealand,  ældste  Kenneth  John- 
son og  ældste  Val  R.  Christensen  fra 
De  Halvfjerds  samt  ældste  Victor  D. 
Cave,  der  er  halvfjerdser-område- 
autoritet. 

Næsten  2800  medlemmer  af  Kirken 
overværede  indvielsen  af  templet. 
Der  kom  ca.  37000  til  åbenthus,  bl.a. 
fremtrædende  personer  fra  det  of- 
fentlige, erhvervslivet,  medierne  og 
religiøse  grupper.  Der  var  åbenthus 


Kl  R  K  E  N  Y  T 

2 


fra  den  28.  april  til  den  12.  maj  (und- 
tagen på  søndage). 

I  de  senere  år  er  der  indviet  templer 
i  Adelaide,  Melbourne  og  Sydney, 
og  det  første  spadestik  til  et  tempel 
i  Brisbane  i  Australien  er  taget.  Peter 
Meurs,  stavspræsident  i  Perth 
Australien  Warwick  Stav,  sagde  om 
de  nye  templer:  »Australien  er  på  vej 
til  at  blive  et  meget  betydningsfuldt 
sted  for  Kirken.  De  nye  templer  vil 
hjælpe  vore  mange  nye  medlemmer 
til  at  forene  deres  familie  for  evigt  og 
befæste  deres  tro  på  Jesu  Kristi  gen- 
oprettede evangelium.«  □ 


Templet  i  Perth  er  det  fjerde  i  Australien.  "De  nye  templer  vil  hjælpe  vore  mange  nye 
medlemmer  til  at  forene  deres  familie  for  evigt,"  sagde  en  af  de  lokale  ledere. 


Præsident  Hinckley  og  præsident  Faust 

hylder  pionerer 


Ved  et  arrangement  i  Salt  Lake  City  den  12.  maj  indviede  præsident  Gordon 
B.  Hinckley  en  restaureret  pionerhytte,  der  er  opført  som  mindesmærke. 
Samme  dag  talte  præsident  James  E.  Faust,  andenrådgiver  i  Det  Første  Præ- 
sidentskab, ved  et  arrangement  i  Wyoming  til  ære  for  medlemmer,  der  hav- 
de hjulpet  med  at  fejre  mindet  om  de  sidste  dages  hellige  pionerer  i  staten. 


F,  ræsident  Hinckley  talte  ved 
indvielsen  af  Richard  og  Mary 
Goble  Pays  hytte  i  »This  Is  the  Place 
Heritage  Park«  i  Salt  Lake  City. 
Hytten  tilhørte  engang  familien  Pay, 
bedsteforældrene  til  Marjorie  Pay 
Hinckley,  præsident  Hinckleys  hu- 
stru. Hytten  lå  oprindeligt  i  det 
centrale  Utah  og  er  restaureret  af 
medlemmer  af  familien  Pay  og  skæn- 
ket til  »This  Is  The  Place  Foundation«. 

Desuden  overværede  ældste  M. 
Russell  Ballard  fra  De  Tolv  Apostles 
Kvorum  indvielsen. 

I  sin  bøn  ved  indvielsen  af  hytten 
nævnte  præsident  Hinckley  en  grup- 
pe pionerers  lidelser,  bl.a.  Mary  Go- 
bles  og  Richard  Pays  familier,  som  i 
Wyoming  blev  standset  af  hårdt  vin- 
tervejr i  deres  vandring  mod  vest 
tværs  over  USA.  »Alle,  som  er  efter- 


kommere af  den  generations  pione- 
rer, ser  denne  restaurerede  hytte  som 
et  minde  om  en  stor  og  uforlignelig 
arv,«  sagde  præsident  Hinckley  i  bøn- 


nen. »Må  vi  have  lige  så  stor  en  visi- 
on, som  de  havde;  må  vi  have  lige  så 
stærk  tro,  som  de  havde.« 

Mary  Goble  og  Richard  Pay  var 
med  i  et  vogntogskompagni,  der  rej- 
ste gennem  Wyoming  sammen  med 
Willie-  og  Martin-håndkærrekom- 
pagnierne  i  1856.  Mange  i  denne  pio- 
nergruppe døde,  inden  redningsfolk- 
ene, som  præsident  Brigham  Young 


Præsident  Hinckley  indvier  en  restaureret  hytte  i  »This  Is  the  Place  Heritage  Park«. 

havde  sendt  af  sted,  nåede  frem  til  dem. 

Ved  arrangementet  i  Wyoming 
talte  præsident  Faust  om  to  red- 
ningsaktioner for  denne  pioner- 
gruppe. Først  blev  mange  af  dem  red- 
det fra  døden  i  1856.  Anden  rednings- 
aktion fandt  sted  i  1990'erne,  hvor 
templets  frelsende  ordinancer  blev 
udført  for  mange  af  dem,  og  der  blev 
rejst  monumenter  på  historiske  steder. 

Præsident  Faust  var  hovedtaler 
ved  et  arrangement  til  ære  for  Scott 
og  Dee  Lorimer.  Da  Scott  Lorimer  var 
præsident  for  Riverton  Wyoming 
Stav,  gik  han  og  hans  hustru  Dee  i 
spidsen  for  indsatsen  for  at  bringe  hi- 


storiske steder,  hvor  der  nu  er  monu- 
menter og  besøgscentre,  frem  i  lyset. 
Takket  være  deres  indsats  udnævnte 
Wyomings  lovgivende  forsamling 
den  12.  maj  2001  som  »Scott  og  Dee 
Lorimer-dag«. 

Præsident  Faust  talte  om  den 
»frygtelige  pris  i  form  af  lidelse  og 
smerte  for  troens  skyld«,  som  pione- 
rer i  Willie-  og  Martin-kompagnierne 
måtte  betale.  »Vi  undrer  os  over, 
hvorfor  en  kærlig  og  nådig  Gud  ikke 
mildnede  elementerne  for  at  skåne 
dem  for  deres  store  lidelser.  Jeg  tror, 
at  jeg  har  fundet  et  svar,  som  jeg  kan 
stille  mig  tilfreds  med.  Måske  tager 


jeg  fejl,  men  jeg  tror,  at  de  indviede 
deres  liv  til  et  højere  formål  ved  deres 
lidelser  og  eksempel.  Deres  kærlig- 
hed til  Frelseren  blev  brændt  dybt  ind 
i  deres  sjæl,  deres  børns  sjæl  og  deres 
børnebørns  sjæl,  og  sådan  vil  det 
være  for  evigt.  Motivationen  i  deres 
liv  kom  af  sand  omvendelse,  som  var 
kernen  i  deres  sjæl.« 

Ældste  Donald  L.  Staheli  fra  De 
Halvfjerds',  som  er  præsident  for  om- 
rådet i  det  centrale  Nordamerika, 
overværede  arrangementet,  ligesom 
repræsentanter  for  statens  ledelse  og 
den  nuværende  præsident  for  River- 
ton Stav,  Lloyd  Larsen.  □ 


Forfatteren  til  »Jeg  er  Guds  kære  barn«  er  død 


Naomi  Ward  Randall,  forfatter  til 
den  elskede  børnesang  »Jeg  er 
Guds  kære  barn«,  døde  den  17.  maj  i 
La  Mesa  i  Californien.  Da  hun  var 
medlem  af  Primarys  hovedbestyrelse 

1  1 957,  skrev  hun  teksten  til  børnesan- 
gen, som  er  kendt  af  millioner  af  med- 
lemmer verden  over. 

Hun  fortalte  ofte,  hvordan  ordene 
kom  til  hende.  Hun  var  blevet  bedt 
om  at  skrive  en  sang  til  en  prima- 
rykonference, der  skulle  afholdes  i 
Tabernaklet  i  Salt  Lake  City.  Da  hun 
havde  bedt  om  at  få  vejledning,  lagde 
hun  sig  en  aften  til  at  sove  i  sit  hjem  i 
North  Ogden,  Utah,  men  vågnede  kl. 

2  om  natten.  I  den  stille  nat  begyndte 
ordene  at  forme  sig  i  hendes  tanker. 
Hun  stod  straks  op  og  skrev  dem  ned. 
Så  knælede  hun  ned  og  takkede  Her- 
ren. Den  uge  sendte  hun  teksten  til 
Mildred  Pettit  i  Pasadena,  Cali- 
fornien, som  komponerede  musik- 
ken. Sangen  er  oversat  til  over  140 
sprog  og  var  en  af  de  første  primary- 
sange, der  blev  taget  med  i  Kirkens 
sangbog. 

Ved  en  mindehøjtidelighed  i  Utah 
den  24.  maj  blev  der  læst  et  brev  op, 


som  var  underskrevet  af  Det  Første 
Præsidentskab,  som  omtalte,  hvor- 
dan hendes  velkendte  musik  vil  blive 
ved  med  at  eksistere  som  en  varig 
hyldest  til  hendes  tro  og  vidnesbyrd. 

Præsident  Boyd  K.  Packer,  funge- 
rende præsident  for  De  Tolv  Apostles 
Kvorum,  præsiderede  og  talte  ved 
højtideligheden.  Han  sagde  blandt 
andet:  »Forestil  jer,  at  jeg  holder  en 


Naomi  Randall  omkring  det  tidspunkt,  hvor 
hun  skrev  teksten  til  »Jeg  er  Guds  kære 
barn«. 


meget  stor  buket  hvide  roser.  Jeg  ville 
gøre,  som  Naomi  ville  have  ønsket. 
Jeg  ville  dele  roserne  og  give  halvde- 
len til  Mildred  T.  Pettit.  Hun  skrev 
musikken  til  >Jeg  er  Guds  kære  barm. 
Musikken  og  teksten  er  uadskillelige. 
Så  ville  jeg  tage  én  rose  fra  den  halv- 
del, jeg  havde  givet  Naomi  Randall 
og  give  den  til  præsident  Spencer  W. 
Kimball.  Han  foreslog  at  ændre  ét  ord 
i  teksten,  som  oprindeligt  lød:  >Lær 
mig  hvad  jeg  vide  må<.  Hans  forslag 
ændrede  den  til  >Lær  mig  hvad  jeg 
gøre  må.<« 

Desuden  talte  søster  Sydney  S. 
Reynolds,  førsterådgiver  i  Primarys 
hovedpræsidentskab,  ved  minde- 
højtideligheden. 

Søster  Randall  blev  født  den  5.  ok- 
tober 1908  på  en  mælke-  og  kvæg- 
farm uden  for  North  Ogden  i  Utah. 
Hun  tjente  i  Primarys  hovedbestyrel- 
se i  over  20  år  og  dernæst  som  første- 
rådgiver i  Primarys  hovedpræsident- 
skab i  fire  år.  I  de  år  rejste  hun  vidt  og 
bredt  i  verden.  □ 

Artiklen  tilpasset  efter  Church  News, 
26.  maj  og  2.  juni  2001. 

Åbenthus  lancerer  Mormons  Bog 

på  østarmensk 


For  1700  år  siden  blev  Armenien  det  første  land,  der  officielt  anerkendte 
kristendommen  som  landets  religion.  I  år  2001,  hvor  landet  fejrer  dets  lange 
religiøse  tradition  og  historie,  underviser  en  lille,  men  pligttro  gruppe 
sidste  dages  hellige  missionærer  i  Armenien  i  det  gode  budskab  om  det 
genoprettede  evangelium. 


Armenien,  en  tidligere  sovjetisk 
republik,  kæmper  med  sociale 
og  økonomiske  udfordringer.  Men 
nogle  af  landets  borgere  begynder  at 
tilslutte  sig  Jesu  Kristi  Kirke  af  Sidste 
Dages  Hellige. 

Armenien  Jerevan  Mission  blev 
oprettet  i  1999  som  en  del  af  Det 
Østeuropæiske  Område.  Selv  om 
fuldtidsmissionærerne  ikke  selv  må 
opsøge  folk  for  at  fortælle  om  evan- 
geliet, har  de  arbejdet  med  henvisnin- 
ger fra  medlemmerne,  og  medlem- 
skabet af  Kirken  er  vokset  støt. 

I  dette  år  med  store  festligholdelser 
for  at  fejre  1700-året  for  kristen- 
dommen har  de  sidste  dages  hellige 
missionærer  holdt  åbenthus  i  to  byer 
for  at  præsentere  befolkningen  for 
den  nyligt  udgivne  Mormons  Bog 
på  armensk.  Den  28.  december  2000 
rullede  den  komplette  armenske 
oversættelse  af  Mormons  Bog  af  pres- 
sen, hvilket  gjorde  den  til  et  af  de  100 
sprog,  som  Mormons  Bog  er  oversat 
til. 

Det  første  åbenthus  blev  afholdt 
den  3.  marts  2001  i  Armeniens  hoved- 
stad Jerevan.  Den  anden  fandt  sted  i 
den  næststørste  by,  Kumajri,  den  16. 
marts.  Selv  om  arrangementerne  kræ- 
vede flere  hundrede  timers  forbere- 
delse, var  de  57  henvisninger,  som  de 
fik  af  de  400  gæster,  det  hele  værd. 

»Er  der  nogen  bedre  måde  at  fejre 
1700-året  for  kristendommen  på  end 
at  bringe  dem  Kristi  evangeliums 
fylde  på  deres  eget  sprog?«  siger 
ældste  Michael  King  fra  Utah  i 
USA. 


Præsentationerne  og  udstillingerne 
omhandlede  emner  som  »Hvad  er 
Mormons  Bog?«,  »Hvorfor  har  verden 
brug  for  Mormons  Bog?«  og  »Hvorfor 
bør  man  læse  Mormons  Bog?« 

Nu  hvor  armenierne  kan  læse  Mor- 
mons Bog  på  deres  eget  sprog,  går 
missioneringen  meget  lettere,  forkla- 
rer fuldtidsmissionærerne.  Det  kan 
være  svært  og  forvirrende  at  skulle 
forstå  Mormons  Bogs  skatte  på  et 
fremmed  sprog.  Men  denne  forvir- 
ring vil  ikke  længere  være  en  hin- 
dring for  de  armenske  medlemmer 
og  undersøgere. 

»Det  er  utroligt  at  kunne  dele 
Mormons  Bog  med  befolkningen  her 


i  Armenien  på  deres  eget  sprog,«  si- 
ger ældste  Marcus  Draper  fra  Califor- 
nien. »Det  har  åbnet  så  mange  døre, 
som  ikke  var  åbne,  inden  vi  fik  Mor- 
mons Bog  på  armensk.  Det  har  styr- 
ket Kirkens  medlemmers  vidnesbyrd 
og  har  gjort  nye  undersøgere  meget 
stærkere.« 

»Jeg  har  følt  en  uforklarlig  ændring 
i  stemningen  i  dette  land,«  tilføjer 
ældste  Luke  Petersen  fra  Utah.  »Jeg 
tror,  at  Anden  er  begyndt  at  blive  ud- 
gydt i  større  mål  over  det  armenske 
folk.« 

Nu  hvor  landet  fortsætter  fejrin- 
gen, er  der  måske  meget  få  menne- 
sker, som  forstår  betydningen  af  den 
armenske  oversættelse  af  Mormons 
Bog.  Men  de,  som  forstår  den,  er  tak- 
nemmelige for  den  rolle,  som  den  vil 
have  fremover  med  at  bringe  menne- 
sker til  Kristus. 

Følgende  er  kommentarer  fra  nog- 


Ældste  Arthur  Minasyan  fra  Armenien  (til  venstre)  hilser  på  medlemmerne  Hakob  Ghrjoyan, 
Artush  Harvtyunyan  og  Houhannes  Topchyan  ved  præsentationen  af  Mormons  Bog,  som  blev 
holdt  i  Kumajri  i  Armenien. 

le  få  medlemmer  i  Armenien  om  vel- 
signelsen at  kunne  læse  Mormons 
Bog  på  deres  eget  modersmål: 

Sargis  Ayvazyan:  »Når  jeg  læser 
Mormons  Bog  på  armensk,  føler  jeg 
fred.  Jeg  har  læst  Mormons  Bog  på  to 
sprog,  inden  jeg  læste  den  på  mit  eget 
sprog.  Nu  forstår  jeg  mere.  Den  nye 
oversættelse  har  hjulpet  mig  med  at 
få  en  større  forståelse  af  Jesus  Kristus, 
og  hvordan  jeg  bør  tjene  ham.« 

Margarit   Matanyan:  »Mormons 


Bog  fylder  mit  hjerte  med  varme  og 
kærlighed  til  andre  og  hjælper  mig  til 
at  elske  min  himmelske  Fader  og  tje- 
ne ham.  Jeg  ved,  at  Mormons  Bog  er 
Guds  ord,  og  jeg  værdsætter  denne 
store  gave.« 

Jennik  Mannusyan:  »Jeg  er  en  af  de 
få  i  Armenien  på  min  alder,  som  ikke 
kan  russisk.  Den  armenske  over- 
sættelse er  en  velsignelse  i  mit  liv.  Jeg 
læser  i  Mormons  Bog  hver  dag,  inden 
jeg  går  i  seng.  Jeg  vil  fortsætte  med  at 


læse  hver  dag,  for  jo  mere  jeg  læser, 
desto  mere  forstår  jeg.« 

Hasvira  Minasaryan:  »Da  jeg  arbej- 
dede i  den  gruppe,  der  oversatte  Mor- 
mons Bog  fra  engelsk  til  armensk,  gik 
hvert  ord  og  hver  sætning  gennem 
mit  sind,  min  ånd  og  mit  hjerte  og 
efterlod  sig  et  uudsletteligt  vidnes- 
byrd i  min  sjæl.  Jeg  begyndte  at  forstå 
Guds  veje,  betydningen  af  Jesu  Kristi 
forsoning  i  mit  liv  og  min  Frelsers  kær- 
lighed, barmhjertighed  og  nåde.«  □ 


Deltagelse  i  Kirkens  museums  sjette 
internationale  kunstkonkurrence 


Kirkens  museum  for  de  sidste  dages  helliges  kunst  og  historie  er  sponsor 
for  konkurrencer  for  sidste  dages  hellige  kunstnere,  hvor  de  kan  forene 
deres  kunst  og  tro  i  nye,  kreative  værker.  Dette  er  opfordringen  til  at  indsen- 
de nye  kunstværker  til  den  sjette  internationale  konkurrence,  som  vil  blive 
afholdt  i  2003.  Emnet  til  denne  udstilling,  som  afholdes  fra  den  21.  marts 
til  den  1.  september  2003,  er  alt,  der  falder  ind  under  sidste  dages  helliges 
livsstil  og  hedder  Sidste  dages  hellige  i  går  og  i  dag -deres  tro,  historie  og  liv. 
Bidrag  skal  repræsentere  temaer,  historier,  mennesker,  steder  og  ideer, 
som  har  med  en  eller  flere  af  følgende  ting  at  gøre:  (1)  Sidste  dages  helliges 
doktriner,  tro  og  lærdomme,  bl.a.  budskaber  og  beretninger  fra  skrifterne 
og  profeternes  lærdomme;  (2)  betydningsfulde  begivenheder,  steder  og 
mennesker  i  Kirkens  historie;  (3)  anvendelsen  af  evangeliske  lærdomme  og 
sidste  dages  helliges  livsværdier,  bl.a.  i  Kirken,  familien  samt  individuelle 
aktiviteter  og  programmet.  Museet  beder  om  værker  af  høj  kvalitet  af  både 
professionelle  kunstnere  og  amatører. 


Alle  medlemmer  af  Jesu  Kristi 
ii  Kirke  af  Sidste  Dages  Hellige  fra 
18  år  og  opefter  kan  deltage  i  konkur- 
rencen. Hver  kunstner  kan  indsende 
ét  kunstværk.  Museet  modtager  ger- 
ne genstande  fra  forskellige  kulturer 
og  kunsttraditioner  og  stilarter.  Det 
kan  være  malerier,  skulpturer,  kvilte, 
tekstiler,  lertøj,  keramik,  smykker, 
træskærer  kunst,  metalarbejde,  foto- 
grafier, tegninger,  originaltryk  osv. 
Kunstværket  skal  være  færdiggjort 
efter  den  1.  januar  2000.  Genstand- 


enes må  højst  være  213  cm  med  ram- 
me på  den  længste  led. 

En  jury  vil  bedømme  dias  og  papir- 
fotografier af  genstandene  ved  første 
bedømmelse.  Dias  og  fotografier  re- 
turneres ikke.  Kunstnerne  bør  ikke 
indsende  de  originale  genstande  til 
museet  til  første  bedømmelsesrunde. 
De  kunstnere,  hvis  kunstværker  ud- 
vælges til  anden  bedømmelsesrunde, 
vil  få  besked  efter  den  15.  december 
2002.  Kunstnere,  som  får  at  vide,  at 
deres  værk  er  blevet  antaget,  og  som 

bor  uden  for  USA  og  Canada,  bør  af- 
levere deres  originale  kunsthånd- 
værk til  Kirkens  nærmeste  distributi- 
onscenter inden  den  7.  januar  2003. 
Distributionscentret  vil  sende  kunst- 
værkerne, så  de  er  museet  i  hænde 
senest  den  7.  februar  2003.  Genstand- 
ene vil  blive  bedømt  igen,  hvorefter 
man  foretager  en  sidste  udvælgelse  til 
udstilling  på  museet.  Kunstværkerne 
vil  blive  bedømt  på  kreativt  og  vel- 
lykket udtryk  af  temaet  og  på  kunst- 
nerisk og  teknisk  kvalitet. 

Ansøgningsskemaer  for  kunstnere, 
som  bor  uden  for  USA  og  Canada, 
kan  fås  på  de  lokale  distributionscen- 
tre efter  maj  2002.  Kunstnerne  kan 
også  bede  om  et  ansøgningsskema 
ved  at  indsende  deres  navn  og  adres- 
se til  museet.  Ansøgningsskemaerne 
skal  sendes  med  post  til  Museum  of 
Church  History  and  Art  og  skal  være 
museet  i  hænde  senest  den  22.  no- 
vember 2002. 

Yderligere  oplysninger  fås  ved  at  skri- 
ve til  Museum  of  Church  History  and 
Art,  45  North  West  Temple  Street,  Salt 
Lake  City,  UT,  84150-3810  USA;  eller  e- 
mail:  c±iurchmuseum@lcbd^urch.org.D 


Yderligere  ideer  til  fællestid 
i  oktober  2001 


ølgende  er  yderligere  ideer  til 
JL  fællestid,  som  lederne  kan  bruge 
sammen  med  Fællestid,  der  er  trykt  i 
Liahona/ra  oktober  2001.  Se  »For- 
jættelser»  på  side  12  og  13  i  Lille  Lia- 
hona  i  denne  udgave,  hvor  der  er  lek- 
tion, instruktioner  og  aktivitet,  som 
passer  til  disse  ideer. 

1.  Forklar,  at  både  fordums  og 
vor  tids  profeter  har  vidnet  om  Je- 
sus Kristus  (se  Jakobs  Bog  7:11).  De 
har  også  bedt  os  om  at  holde  vor 
himmelske  Faders  bud.  Spørg  bør- 
nene om,  hvad  profeten  har  vidnet 
om  eller  bedt  os  om  at  gøre  ved  en 
af  de  sidste  generalkonferencer. 
Skriv  deres  svar  under  præsident 
Gordon  B.  Hinckleys  navn  eller  et 
billede  af  ham.  Uddel  skriftsteds- 
henvisninger,  hvor  andre  profeter 
har  givet  lignende  råd.  Få  klasser- 
ne til  at  slå  op  på  skriftstederne  for 
at  se,  hvem  den  anden  profet  var, 
som  har  givet  dette  råd.  For  ek- 
sempel: Alma  34:19,  27  -  bed 
(Amulek);  Moroni  10:3  -  læs  i 
skrifterne  (Moroni);  1  Joh  4:14; 
L&P  76:22-24  -  tro  på  at  Jesus 
Kristus  er  verdens  Frelser  (Johan- 
nes, Joseph  Smith).  Skriv  navnene 
på  de  andre  profeter  ved  siden  af 
præsident  Hinckleys  råd  eller  vid- 
nesbyrd. Forklar,  at  vor  himmelske 
Fader  gennem  tiderne  har  sendt 
profeter  til  at  undervise  alle  sine 
børn  i  de  samme  sande  principper. 


Bær  vidnesbyrd  om,  at  hver  profet 
lærer  os  at  holde  Guds  bud,  og  at 
hver  enkelt  af  dem  vidner  om  Je- 
sus Kristus. 

2.  Sæt  et  billede  frem  af  præsi- 
dent Hinckley.  Giv  hver  af  klasser- 
ne med  større  børn  hver  sin  udta- 
lelse fra  en  tale  fra  en  nyligt  af- 
holdt generalkonference.  Giv  klas- 
serne med  de  mindre  børn  et  bille- 
de, der  repræsenterer  noget,  som 
profeten  har  bedt  os  om  at  gøre. 
Få  hver  klasse  til  at  vælge  en  til  at 
forklare,  hvad  profeten  har  sagt. 
Sæt  citaterne  eller  billederne  un- 
der præsident  Hinckleys  billede. 
Forklar,  at  når  vi  vælger  at  gøre 
det,  som  profeten  beder  os  om,  er 
vi  trofaste  og  står  for  det  rette. 
Forbered  nogle  spørgsmål  på  for- 
hånd om,  hvordan  børnene  kan 
anvende  profetens  lærdomme  i 
deres  liv.  For  eksempel:  (1)  Profe- 
ten har  bedt  os  om  at  være  venlige 
over  for  andre,  men  jeres  venner 
udelukker  en  ny  dreng  i  jeres 
klasse.  Hvordan  kan  I  være  tro 
mod  profetens  lærdomme?  (2) 
Profeten  har  bedt  os  om  at  være 
lydige  mod  vore  forældre.  Jeres 
mor  ønsker,  at  I  skal  komme  lige 
hjem  efter  skole,  men  jeres  venner 
vil  have,  at  I  skal  lege  med  dem. 
Hvordan  kan  I  følge  profeten? 
Vælg  et  barn  fra  hver  klasse  til  at 
svare  på  et  af  spørgsmålene.  Få 
barnet  til  at  pege  på  udtalelsen  el- 


ler billedet  fra  profetens  råd,  som 
de  bør  følge  i  denne  situation.  Bær 
vidnesbyrd  om  de  velsignelser 
man  får,  når  man  følger  profeten. 

3.  Profeten  har  opfordret  os  til 
at  udvise  større  kærlighed  og  ven- 
lighed i  vores  hjem.  Frelseren  lær- 
te os:  »I  skal  elske  hinanden«  (Joh 
13:34).  Sæt  et  billede  frem  af  en  fa- 
milie og  fortæl,  at  der  er  mange 
måder  at  vise  kærlighed  og  ven- 
lighed på  i  vores  familie.  Forklar, 
at  en  måde,  hvorpå  vi  kan  vise 
kærlighed  til  vores  familiemed- 
lemmer, er  ved  at  tjene  dem.  Syng 
en  sang  eller  salme  om  familier, 
mens  børnene  lader  billedet  af  fa- 
milien gå  rundt.  Stands  sangen 
ind  imellem,  og  spørg  det  barn, 
der  holder  billedet:  »Hvad  kan  du 
gøre  for  at  tjene  et  af  dine  familie- 
medlemmer?« Bed  børnene  om  at 
tegne  noget,  som  de  kan  gøre  for 
at  tjene  nogen  i  deres  familie  i  den 
kommende  uge.  Børnene  skal 
tage  tegningerne  med  hjem  for  at 
minde  dem  om,  hvad  de  skal 
gøre.  Eller  du  kan  indsamle  teg- 
ningerne og  hænge  dem  op  i  næ- 
ste uge.  Vis  billederne,  mens  I 
synger,  og  få  hvert  barn  til  at  for- 
tælle, hvad  han  eller  hun  har  gjort 
i  løbet  af  ugen  for  at  tjene  nogen  i 
sin  familie.  Bær  vidnesbyrd  om, 
hvordan  det  hjælper  vores  familie 
med  at  blive  stærkere  og  mere 
lykkelig,  når  vi  følger  profeten.  □ 

3.  Nordamerikas  Nordøstlige  Område 


Spencer  J.  W.  Craig  Zwick  Glenn  L,  Pace 
Condie 


Første- 
rådgiver 


Præsident 


Anden- 
rådgiver 


7.  Nordamerikas  Vestlige  Område 


ml  *i 


Lynn  G. 
Robbins 

Første- 
rådgiver 


Dieter  F. 
Uchtdorf 

Præsident 


Duane  B. 
Gerrard 
Anden- 
rådgiver 


9.  Utahs  Sydlige  Område 


W.  Rolfe  Kerr 

Første- 
rådgiver 


John  H. 
Groberg 
Præsident 


Ned  B.  Roueché 

Anden- 
rådgiver 


13.  Det  Centralamerikanske  Område 


±4 


Julio  E. 
Alvarado* 

Første- 
rådgiver 


Enrique  R.  E.  Israel  Perez" 
Falabella* 


Præsident 


Anden- 
rådgiver 


4.  Nordamerikas  Østlige  Område 


J.  Kent  Jolley     Sheldon  F.  Child   Gordon  T.  Watts 


Første- 
rådgiver 


Præsident 


Anden- 
rådgiver 


8.  Utahs  Nordlige  Område 


Monte  J.  Brough    Cree-L  Kofford 

Første-  Præsident 
rådgiver 


L.  Edward 
Brown 

Anden- 
rådgiver 


10.  Idaho  Område 


D.  Rex  Gerratt*     C.  Scott  Grow* 

Første-  Præsident 
rådgiver 


Ronald  L. 
Loveland* 

Anden- 
rådgiver 


14.  Sydamerikas  Nordlige  Område 


H.  Aldridge  Robert  J.  Roberto  Garda' 
Gillespie  Whetten 

Første-  Præsident  Anden- 
rådgiver rådgiver 


:'  Halvfjerdserområdeautoritet 

27.  Det  Østeuropæiske  Område 


Anden- 
rådgiver 


)ld  G,  Hillam  John  Maxwell" 
Peterson 

Første-  Præsident  Anden- 
udgiver  rådgiver 


25.  Det  Centraleuropæiske  Område 


Ronald  A. 
Ras band 

Første- 
rådgiver 


15.  Sydamerikas  Vestlige  Område 


Carlos  H. 
Amado 
Første- 
rådgiver 


David  R.  Stone     Juan  Uceda* 

Præsident  Anden- 
rådgiver 


16.  Brasiliens  Nordlige  Område 


Darwin  B.  Robert  S.  Wood  Robert  R.  Steuer 
Christenson 

Første-  Præsident  Anden- 
rådgiver rådgiver 


17.  Brasiliens  Sydlige  Område 

i  s 


■spi 


Neil  L. 
Andersen 

Første- 
rådgiver 


Athos  M. 
Amorim 

Præsident 


Adhemar 
Damiani 

Anden- 
rådgiver 


Marlin  K. 
Jensen 

Anden- 
rådgiver 


f,  ^ 


Keith  K.  Hilbig 

Første- 
rådgiver 


Douglas  L. 
Cailister 

Præsident 


Robert  F.  Orton 

Anden- 
rådgiver 


1 


28.  Det  Nordasiatiske  Område 


Yoshihiko 
Kikuchi 

Første- 
rådgiver 


Donald  L. 
Hallstrom 

Præsident 


Gary  S. 
Matsuda* 

Anden- 
rådgiver 


29.  Det  Asiatiske  Område 


E.  Ray  Bateman        H.  Bryan        John  B.  Dickson 
Richards 


Første- 
rådgiver 


Præsident 


Anden- 
rådgiver 


18.  Chile  Område 


Francisco  J 
Vias 

Første- 
rådgiver 


Stephen  E 
Oveson 

Præsident 


John  A.  Harris" 


Anden- 
rådgiver 


19.  Sydamerikas  Sydlige  Område 


Keith  Cracken     Jay  E.  Jensen 

Første-  Præsident 
rådgiver 


Claudio  D. 

Zivic* 
Anden  - 
rådgiver 


20.  Afrikas  Vestlige  Område 

I         '  ] 
"      •  *,  "« 

Wi--    ■  ^iiH^Hi 
>  ***  {"*H 
-  f 

n 

pi  1 

k-..  Jk 

tf  rå 

H.  Ross 
Workman 

Første- 
rådgiver 

H.  Bruce  Stucki 
Præsident 

R.  Conrad 
Schultz 

Anden- 
rådgiver 

21.  Afrikas  Sydøstlige  Område 

Bf     .  /:l^jlWB 

1J 

Christoffel 
Goldenjr. 

Første- 
rådgiver 

Robert  C.  Oaks 
Præsident 

Steven  E.  Snow 

Anden- 
rådgiver 

22.  Filippinernes  Område 


Angel  Abrea      Merrill  C.  Oaks        John  M. 

Madsen 

Første-  Præsident  Anden- 

rådgiver  rådgiver 


23.  Stillehavsøernes  Område 


Første- 
rådgiver 


Robert  K. 
Dellenbach 

Anden- 
rådgiver 

Ny  missionspræsident  i  Danmark 

Gary  M.  Hudson,  62  år,  fra  Men- 
don  1.  Ward  i  Mendon  Utah  Stav  har 
tjent  som  missionspræsident,  stavens 
søndagsskolepræsident  højrådsmed- 
lem, rådgiver  i  et  biskop  råd  og  Sigma 
Gamma  Chi-vej  leder. 

Han  har  været  administrator  og 
underviser  i  Kirkens  Uddannelsessy- 
stem og  har  taget  bachelorgrad  i  psy- 
kologi og  magistergrad  i  ledelse  ved 
Utah  State  University.  Han  er  født  i 
Hyde  Park  i  Utah  som  søn  af  Harry 
M.  og  Leona  Johanna  Jorgensen  Hud- 
son.  Han  og  hans  hustru,  Marsha 
Anna  Bodrero  Hudson,  har  seks 
børn. 

Hun  har  tjent  som  leder  af  barm- 
hjertighedstjenesten  i  Hjælpeforenin- 
gen, rådgiver  og  sekretær  i  Primary, 
lærer  i  Unge  Piger  og  spejderleder. 


Hun  har  været  ansat  som  assistent  for 
børn  med  særlige  behov  i  Cache 
County  School  District.  Hun  er  født  i 
Logan  i  Utah  som  datter  af  Floyd  R. 
og  Ruby  Anna  Kunz  Bodrero. 

Nyt  om  det  kommende  tempel  i 
København 

Den  11.  juni  blev  der  givet  endelig 
godkendelse  til  at  påbegynde  den 
indvendige  ombygning  af  den  gamle 
kirkebygning  på  Priorvej. 

Arbejdet  gik  i  gang  ca.  en  uge  efter, 
og  i  begyndelsen  af  juli  måned  fælde- 
de man  træerne  og  fjernede  buskene 
foran  den  forhenværende  missionær- 
bolig, som  ligger  ved  siden  af,  og 
satte  plankeværk  op  omkring  byg- 
gegrunden. Herefter  begyndte  man 
at  grave  ud  til  dåbsafdelingen; 
denne  udgravning  ventes  færdig 


og  overdækket  engang  i  oktober  må- 
ned. 

Nye  biskopper  og  grenspræsidenter 
i  Århus  Stav 

I  Århus  Stav  er  der  sket  følgende 
ændringer  i  biskopråd  og  grenspræ- 
sidentskaber: 

I  Sønderborg  Gren  blev  John  Sund- 
dahl den  18.  februar  grenspræsident 
og  hans  rådgivere  blev  Christian 
Kuntz  og  Aage  Pedersen. 

Den  13.  maj  blev  Verner  Korsgaard 
grenspræsident  i  Skive  Gren.  Hans 
rådgivere  er  Knud  Erik  Christensen 
og  Svend  Aage  Reuther. 

Den  10.  juni  blev  Ole  Holm  Bendt- 
sen biskop  i  Århus  Ward.  Rådgiverne 
er  Ole  Ravn-Petersen  og  Peter  Holm 
Bendtsen.  □ 

Red. 


Afsked  med  præsident  og  søster  Rasmussen 


I  juli  måned  blev  præsident  og  søster  Rasmussen  afløst  fra  deres  kaldelse 
som  missionspræsidentpar  i  Den  Danske  Mission.  Følgende  er  et  interview 
med  dem  om  deres  tre  år  lange  mission  i  Danmark. 


Vri  kom  til  Danmark  den  29.  juni 
1998  og  tog  afsked  med  den 
forhenværende  missionspræsident, 
Knud  B.  Andersen,  hvorefter  vi  tog  til 
Rebildfest.  Her  mødte  vi  for  første 
gang  mange  af  missionærerne  i 
Jylland. 

Jeg  deltog  for  første  gang  i  en  Reb- 
ildfest i  1958,  da  jeg  var  på  mission  på 
Danmark,  hvor  jeg  mødte  kongefami- 
lien. På  min  mission  i  Danmark  for  ca. 
40  år  siden  tjente  jeg  først  i  Åbenrå, 
dernæst  i  Kolding,  Haderslev  og  Ran- 
ders. Dengang  varede  en  mission  i  30 
måneder,  og  jeg  tilbragte  størstedelen 
af  tiden  i  Jylland.  I  de  sidste  par  må- 
neder var  jeg  i  Vanløse,  mindes  præ- 
sident Rasmussen. 


En  ting,  som  overraskede  mig,  da 
jeg  kom  tilbage  til  Danmark  efter  ca. 
40  år,  var  alle  motorvejene  og  bilerne 
-  sådan  var  det  slet  ikke  dengang,  si- 
ger han.  Jeg  ventede  at  se  Danmark, 
som  det  var  dengang,  og  det  både 
overraskede  og  chokerede  mig.  Jeg 
var  også  overrasket  over  at  se  super- 
markederne. Dengang  havde  man 
specialforretninger,  men  nu  har  de 
samlet  det  hele  i  supermarkederne, 
og  det  er  utroligt  at  se,  hvor  stort  ud- 
valg supermarkederne  har  af  varer 
fra  hele  verden. 

Der  er  stadig  flere  medlemmer  i 
Danmark,  som  jeg  kender  fra  min 
mission  dengang,  bl.a.  Kristel  Peter- 
sen på  nu  97  år  fra  Frederiksberg 

Ward,  som  jeg  døbte,  lige  inden  jeg 
blev  afløst  fra  min  første  mission. 

Jeg  er  ikke  klar  over,  hvor  mange 
medlemmer,  der  var  i  Danmark  den- 
gang, men  jeg  blev  overrasket  over  at 
se,  hvor  mange  medlemmer,  der 
kommer  til  f  .eks.  stavskonferencerne. 
Dengang  havde  man  aldrig  store  mø- 
der som  stavskonferencer,  men  di- 
striktsmøder,  hvor  færre  deltog. 

På  min  første  mission  i  Danmark 
var  folk  mere  modtagelige  for  evan- 
geliet; de  var  mere  ydmyge  end  nu, 
sikkert  pga.  af  at  det  var  i  efterkrigs- 
årene, hvor  folk  ikke  havde  så  mange 
materielle  goder.  I  dag  er  folk  så  vel- 
havende og  mener  ikke,  at  de  har  be- 
hov for  evangeliet. 

Fælles  indsats 

Der  er  sket  flere  ændringer  i,  hvor- 
dan missioneringen  udføres,  siden 


jeg  var  på  mission  her  første  gang. 
Dengang  fik  vi  f  .eks.  aldrig  nogensin- 
de henvisninger  fra  medlemmerne  - 
jeg  oplevede  det  i  alt  fald  aldrig.  I  dag 
er  medlemmerne  mere  villige  til  at 
fortælle  deres  familie  og  venner  om 
evangeliet.  Jeg  tror,  at  hvis  alle  med- 
lemmerne ville  gøre  det,  ville  præsi- 
dent Hinckleys  løfte  om,  at  vi  kunne 
fordoble  vores  medlemstal,  blive  op- 
fyldt. Hvis  der  var  et  meget  nært  for- 
hold mellem  medlemmerne  og  missi- 
onærerne, tror  jeg  også,  at  det  ville 
give  en  enorm  vækst  i  antallet  af  dåb. 

Medlemmerne  bør  være  mere  fri- 
modige. Hvis  de  var  villige  til  at  for- 
tælle deres  venner  om  evangeliet  og 
sende  missionærerne  hjem  til  dem  og 
arbejde  sammen  med  missionærerne, 
er  jeg  sikker  på,  at  vi  ville  få  stor 
succes. 

Med  hensyn  til  henvisninger  fra 
medlemmer  og  medlemmers  samar- 
bejde med  missionærerne  er  Søborg 
Ward  et  godt  eksempel.  Her  blev  der 
døbt  seks  medlemmer  i  løbet  af  en 
måned.  Det  viser  blot,  hvad  der  kan 
opnås,  når  medlemmer  og  missionæ- 
rer arbejder  sammen,  siger  søster  Ras- 
mussen. Præsident  Rasmussen  tilfø- 
jer, at  medlemmerne  i  wardet  har 
gjort  en  enestående  indsats  for  at  gøre 
undersøgerne  og  de  nye  medlemmer 
til  en  del  af  fællesskabet.  Hvis  alle  en- 
hederne i  Danmark  kunne  gøre  dette, 
vil  præsident  Hinckleys  løfte  let  gå  i 
opfyldelse. 

Island 

Søster  Rasmussen  fortæller,  at  de 
har  set  det  sammen  ske  i  Island,  hvor 
medlemmer  og  missionærer  arbejder 
tæt  sammen.  Der  har  været  adskillige 
dåb  i  Island  sidste  år,  og  mange  af 
dem  var  henvisninger  fra  medlem- 
mer. 

I  de  første  14  måneder  af  vores  mis- 
sion, fortæller  præsident  Rasmussen, 
var  der  ikke  én  dåb  i  Island.  Alle  var 
modløse,  men  til  sidst  kom  der  gang  i 
tingene,  og  medlemmerne  og  missi- 


onærerne begyndte  at  arbejde  sam- 
men. Nu  har  vi  distriktsmissionærer 
deroppe,  og  medlemmerne  er  villige 
til  at  fortælle  deres  venner  om  evan- 
geliet og  sende  missionærerne  hjem 
til  dem.  Vi  havde  de  første  dåb  i  man- 
ge, mange  år  på  Vestmannaeyjar.  En 
familie  på  øen  blev  døbt,  og  jeg  tror, 
at  det  er  første  gang,  siden  min  bed- 
stemor blev  døbt  der. 

Færøerne 

Da  der  ikke  var  så  mange  dåb  i 
Danmark,  ønskede  jeg  at  gøre  noget 
helt  nyt,  så  vi  besluttede  at  sende  mis- 
sionærer til  Færøerne.  Min  hustru  og 
jeg  rejste  først  dertil  for  at  undersøge 
mulighederne,  og  vi  mente,  at  de  mu- 
ligvis var  modtagelige  for  evangeliet. 
Vi  havde  nogle  medlemmerne  der,  og 
for  et  år  siden  besluttede  vi  at  sende 
missionærer  derop.  Vi  fik  en  missio- 
nær fra  Island  og  en  fra  Danmark  til 
at  rejse  dertil  og  åbne  for  missionerin- 
gen. De  kontaktede  mange  menne- 
sker og  fik  mange  venner,  og  det  så 
meget  lovende  ud  i  en  tid.  Men  da  de 
skar  ned  på  antallet  af  missionærer  i 
Danmark,  besluttede  vi  os  til  at  træk- 
ke os  tilbage  fra  Færøerne.  Vi  mente 
ikke,  at  det  var  klogt  at  have  missio- 
nærer et  sted  med  så  lille  en  befolk- 
ning, når  vi  har  store  byer  med  meget 
større  befolkning  i  Danmark.  Missio- 
nærafdelingen har  bedt  os  om  at  ar- 
bejde i  Kirkens  stærke  områder  med 
henblik  på  at  oprette  ward,  distrikter 
og  stave  og  styrke  stavene.  Færøerne 
var  et  meget  afsides  område;  det  var 
et  vovestykke. 

Søster  Rasmussen  fortæller:  Vi  hav- 
de nogle  gode  oplevelser  på  Færøer- 
ne, og  at  folk  vil  være  mere  modtage- 
lige for  evangeliet,  for  de  har  stiftet 
venskaber  med  nogle  af  Kirkens  med- 
lemmer. 

Tilbageblik  på  missionen 

Præsident  Rasmussen  fortæller,  at 
de  for  nylig  talte  med  præsident  Ras- 
band  fra  Områdepræsidentskabet, 

som  sagde,  at  man  kan  måle  sin  suc- 
ces ved  at  se,  om  tingene  er  blevet 
bedre,  end  da  man  begyndte.  Ud  fra 
dette  synspunkt,  synes  jeg,  at  vi  har 
haft  succes  med  vores  mission,  når  jeg 
tænker  tilbage  på  det  hele.  Vores  mis- 
sionærer er  meget  mere  lydige;  jeg 
synes,  at  medlemmerne  gør  en  mere 
aktiv  indsats  i  arbejdet  missionærer 
og  medlemmer  imellem.  Jeg  synes,  at 
medlemmerne  generelt  har  en  mere 
positiv  holdning  til  missionærerne,  så 
jeg  er  glad  for  vores  mission,  men  jeg 
er  dog  ikke  tilfreds.  Jeg  føler,  at  der  er 
mange  ting,  som  vi  kunne  have  gjort 
bedre.  Men  det  tager  sin  tid  at  vende 
et  stort  skib. 

Danmark  er  en  af  Kirkens  ældste 
missioner.  Der  er  mange  traditioner 
og  en  lang  historie  i  Den  Danske  Mis- 
sion. Den  har  været  en  stor  styrke  for 
hele  Kirken.  Hvis  alle  de  medlemmer, 
der  er  blevet  døbt  i  Danmark,  var 
blevet  her,  havde  Danmark  været  et 
af  Kirkens  største  medlemstæthed. 
For  eksempel  bliver  de  medlemmer, 
der  bliver  døbt  i  Tonga  og  Samoa,  i 
deres  land,  og  nu  er  Kirken  den  stør- 
ste kirke  i  hele  Stillehavsområdet. 

Præsident  Rasmussen  fortæller,  at 
Danmark  ikke  er  den  mission  i  ver- 
den med  de  fleste  dåb,  men  vi  fasthol- 
der en  stor  meget  del  af  de  nyom- 
vendte.  De  mennesker,  der  bliver 
medlem  af  Kirken,  forbliver  for  stør- 
stepartens vedkommende  trofaste  og 
aktive  mange  år  efter  deres  dåb.  Jeg 
synes,  at  missionærerne  gør  et  glim- 
rende stykke  arbejde  med  at  fasthol- 
de og  aktivere  nye  medlemmer.  Vi  har 
også  set  temmelig  mange  inaktive 
medlemmer  blive  aktive  igen,  siger 
søster  Rasmussen,  og  det  er  en  stor 
glæde. 

Denne  mission  har  nok  været  noget 
af  det  sværeste,  vi  har  gjort,  siger  sø- 
ster Rasmussen.  Men  det  er  en  stor 
glæde  at  se  missionærerne  udvikle 
sig  selv  og  deres  vidnesbyrd. 

Vi  har  altid  ment,  at  missionærerne 
kom  i  første  række  for  os,  fortæller 


præsident  Rasmussen.  Vi  har  først  og 
fremmest  forsøgt  at  støtte  dem.  Vi 
mener,  at  hvis  missionærerne  er  gla- 
de, raske  og  bliver  vist  omsorg,  så  vil 
vores  arbejde  gå  meget  bedre.  Vi  kun- 
ne sikkert  oplære  dem  bedre;  de  har 
de  nødvendige  egenskaber  til  at  være 
missionærer,  men  de  mangler  færdig- 
heder, som  kunne  give  dem  større 
succes.  Sproget  er  nok  det  vigtigste 
redskab,  som  de  kan  udvikle. 

Missionærerne  har  vidt  forskellig 
baggrund,  og  det  er  interessant  at 
se,  hvor  godt  de  komme  ud  af  det 
med  hinanden  og  arbejde  sammen 


på  deres  mission,  siger  søster  Ras- 
mussen. Præsident  Rasmussen  tilfø- 
jer, at  det  er  fordi,  de  har  én  ting  til 
fælles,  og  det  er  deres  vidnesbyrd.  Vi 
føler,  at  vi  har  haft  et  godt  forhold  til 
medlemmerne  her.  Vi  har  glædet  os 
over  at  være  i  Kirken  hver  søndag,  og 
her  er  mange  vidunderlige  menne- 
sker. 

Det,  som  har  motiveret  os  til  at  ud- 
føre vores  kaldelse,  er  vores  vidnes- 
byrd om,  at  Kirken  er  sand,  siger  præ- 
sident Rasmussen.  Jeg  holder  meget 
af  præsident  Hinckleys  citat  om  en 
togrejse:  Livet  er  som  en  tur  med  et 


gammelt  tog;  der  er  røg  og  lugte  og 
bump  og  ting  at  se  og  nogle  gange 
forsinkelser  og  så  en  forrygende  fart, 
men  man  må  bare  takke  Herren  for  at 
have  fået  lov  til  at  være  med  på  turen. 
Sådan  føler  jeg:  Det  har  været  en  ud- 
fordrende opgave,  som  min  hustru 
sagde,  det  sværeste  vi  har  gjort,  men 
vi  har  ikke  gjort  noget  før,  som  har 
været  mere  givende.  Jeg  er  bare  glad 
for,  at  vi  har  haft  denne  mulighed.  Til 
medlemmerne  vil  jeg  gerne  sige:  For 
bliv  trofaste;  Kirken  er  sand,  og  Her- 
ren er  på  vores  side.  □ 

Red. 


Christen  Dalsgaards  mesterværk 
om  mormonmissionærerne  fra  1856  udstilles 

i  det  ganske  land 


Der  er  fire  danske  kunstmalere  og 
arkitekter,  der  fortsat  sætter  fø- 
lelserne i  gang  hos  sidste  dages  helli- 
ge, internationalt  som  nationalt,  om 
end  ikke  alle  danske  medlemmer  selv 
altid  forstår  at  værdsætte  dem.  For- 
uden Christen  Dalsgaard  (1824-1907) 
drejer  det  sig  om: 

Bertel  Thorvaldsen,  den  eneste 
danske  kunstner  der  har  fået  sine 
værker  opstillet  i  både  Sankt  Peters- 
kirken i  Rom  og  på  Tempelpladsen  i 
Salt  Lake  City  (Besøgscentret); 

CF.  Hansen,  som  ikke  blot  var  ar- 
kitekten for  Domhuset  (Københavns 
tidligere  Rådhus)  og  Vor  Frue  Kirke 
i  København  (hvor  Thorvaldsens 
Kristus-figur  er  opstillet),  men  også 
for  den  lille,  romantiske  kirke  i  Hørs- 
holm og  Christiansborg  Slotskirke, 
som  begge  har  været  inspiratoren  for 
kirken  på  Priorvej  på  Frederiksberg, 
det  kommende  tempel  i  København; 

Carl  Block,  hvis  billeder  af  Kristi  liv 
på  et  tidspunkt  prydede  alle  kirkens 
blade  og  ofte  kunne  ses  inde  i  kirker- 


nes klasseværelser,  selvfølgelig  i  ko- 
piform. De  er  fortsat  de  senere  bille- 
der af  Kristus  langt  overlegne  i  kraft 
af  deres  kunstneriske  kvaliteter  og 
billedmæssige  slagkraft  og  dybde. 
Det  gælder  for  dem  alle,  at  selv  om 
ingen  af  dem  var  mormoner  og  heller 
ikke  blev  det,  så  havde  eller  fik  de  stor 
indflydelse  på  mormonernes  syn  og 
selvopfattelse  -  og  de  anvendes  fort- 
sat i  dag  helt  naturligt  i  kirkens 
imagedannelse . 

Den  mindst  kendte  af  disse  kunst- 
nere er  sikkert  Christen  Dalsgaard, 
men  der  er  grund  til  at  fremhæve  ham 
netop  nu,  hvor  der  er  særudstillinger 
med  hans  malerier  flere  steder  i  lan- 
det (Sorø,  Skive  og  København). 
Hans  første  -  og  nogle  vil  måske  sige 
største  -  mesterværk,  som  normalt 
hænger  på  Statens  Museum  for 
Kunst,  var  netop  hans  billede  af  mor- 
monmissionærerne i  funktion,  eller 
som  billedet  hedder  officielt,  dvs. 
med  hans  egne  ord:  »Tvende  Mormo- 
ner ere  paa  deres  Vandring  komne 


ind  i  et  Tømrehus  paa  Landet,  hvor 
de  ved  Prædiken  og  ved  Fremvisning 
af  nogle  af  deres  Sekts  Skrifter  søge  at 
vinde  nye  Tilhængere.« 

Den  lange  billedtekst  var  noget  ty- 
pisk for  Dalsgaard,  som  netop  med  sit 
billede  ville  fortælle  en  egentlig  histo- 
rie. Måske  kan  vi  karakterisere  det 
som  det  eneste  samtidige,  naturalisti- 
ske billede  af  de  første  mormonmissi- 
onærer i  Danmark  i  1850'erne,  hvor 
de  havde  en  så  voldsom  fremgang,  at 
det  satte  sindene  blandt  de  gejstlige  i 
kog.  Det  var  lige  efter,  at  biskop  Mar- 
tensen hos  sine  provster  og  præster 
havde  efterlyst  information  om  mor- 
monernes virksomhed  og  fremgang. 
Det  var  lige  efter,  Søren  Kierkegaard 
havde  rettet  sine  voldsomme  angreb 
på  den  etablerede  kirke  med  de  pro- 
vokerende ord:  »Kristendommen  ek- 
sistere ikke,  dog  lever  præsterne  der- 
af.« Alligevel  var  der  altså  blandt  in- 
tellektuelle nogle  med  mod  til  lige- 
vægtigt at  skildre,  hvad  der  i  tiden 
måtte  opfattes  som  et  socialt  fæno- 

men  på  linje  med  nutidens  attac -be- 
vægelse osv. 

Bemærkelsesværdig  var  det  da 
også,  at  Christian  Dalsgaard  ikke  var 
hvem  som  helst.  Han  var  født  på  her- 
regården Krabbesholm  ved  Skive, 
som  forblev  i  familiens  eje  indtil  fade- 
rens død  i  1870. 

Allerede  som  17-årig  kom  Christen 
Dalsgaard  til  København  for  at  gå  på 
Kunstakademiet.  I  de  første  år  var  hans 
mester  Peter  Gregers  Wormer.  Her 
lærte  han  at  kopiere  barokkens  store 
mestre  som  Rubens.  Han  blev  snart 
præsenteret  for  Eckersbergkredsen  og 
kom  senere  til  at  male  under  Marti- 
nus Rørbye  og  C.W.  Eckersberg  selv. 

Dalsgaards  billede  af  mormonmis- 
sionærerne har  ikke  overraskende 
været  genstand  for  meget  forskellige 
fortolkninger.  Ved  fortolkningen  af  et 
klassisk  værk,  uanset  om  det  drejer 


sig  om  musikkompositioner,  kunst- 
malerier eller  skønlitteratur,  gælder 
følgende  kvalitetskrav:  Det  skal  være 
smukt  og  struktureret  -  og  skal  det 
have  substans.  Intet  overflødigt  må 
være  medtaget,  alt  skal  have  en  funk- 
tion. 

Det  er  nærliggende  at  se  billedet 
som  illustration  af  forskellige  stadier, 
man  kan  befinde  sig  i,  når  man  kon- 
fronteres med  mormonismen.  I  bille- 
dets venstre  side  ses  en  ung  mormon- 
missionær i  gang  med  at  forkynde  og 
forklare  sit  budskab.  Han  taler  i  læse- 
retningen, altså  fra  venstre  mod  høj- 
re, ikke  omvendt.  Dalsgaard  vil  have 
os  til  at  læse  med  teksten  og  få  indblik 
i  den  virkelige  verden,  før  man  tager 
de  kritiske  briller  på. 

Mormonmissionæren  taler  til  for- 
skellige personer,  som  modtager  bud- 
skabet mere  eller  mindre  reserveret.  I 


centrum  ses  en  gruppe  på  tre  mænd: 
En  yngre  mand,  ser  ikke  på  missio- 
næren, men  er  i  færd  med  at  læse  i  et 
af  kirkens  skrifter.  Ved  siden  af  ham 
står  den  anden,  lidt  ældre  mand,  som 
stirrer  på  og  samtidig  lytter  til  den 
unge  missionærer,  som  taler  indtræn- 
gende og  oprigtigt  til  en  tredje  mand, 
som  ser  strengt  og  myndigt  på  den 
unge  missionær.  Denne  ældre  mands 
autoritet  fremhæves  af  hans  fine  be- 
klædning, en  stok  og  en  hat,  hvori  et 
vigtigt  mormonskrift  er  placeret: 
Sandhedens  Røst.  Budskabet  eller 
formen  vurderes  kritisk  og  tilsynela- 
dende uden  sympati.  En  fysisk  blind 
pige,  som  han  har  taget  med  sig,  »stir- 
rer«, intenst  lyttende  for  at  fatte  bud- 
skabets inderste  kerne,  søgende  efter 
den  egentlige  og  dybere  sandhed  og 
mening  med  tilværelsen.  Hendes  be- 
klædning afslører  hendes  tætte  for- 


...     .  :  

»Tvende  mormoner«. 

hold  til  den  ældre  mand,  som  hun 
sidder  lige  ved  siden  af. 

I  baggrunden  ses  en  ung  kvinde, 
der  betragter  scenen  noget  fraværen- 
de, ligesom  en  kvinde  er  placeret 
uden  for  rummets  vindue  mellem 
den  unge  missionærer  og  hans  tilhø- 
rere. Denne  kvinde  stirrer  nysgerrigt 
ind  ad  vinduet,  måske  for  at  se  den 
smukke,  unge  missionær.  Til  venstre 
for  hver  af  disse  kvinder  -  som  næp- 
pe synes  at  være  grebet  af  budskabets 
kerne,  men  måske  af  budbringeren  og 
altså  af  formen  -  ses  endnu  mere  peri- 
fere skikkelser:  En  kvinde,  der  som 
Bibelens  Martha  er  beskæftiget  med 
de  daglige,  trivielle  sysler  og  helt  ven- 
der sig  bort  fra  scenen.  I  billedets  bag- 
grund kikker  man  ud  ad  vinduet, 
uden  for  huset,  og  dér  uden  for  mor- 
monernes forkyndelse  ses  en  lykkelig 
og  uvidende  mand  i  sin  vandring  hen 
imod  huset.  For  nogle  er  missionæ- 
rernes besøg  tydeligvis  således  et  in- 
dre højdepunkt;  for  andre  blot  en  in- 
teressent begivenhed,  der  vækker 
nysgerrigheden;  for  andre  igen  noget 
særdeles  ligegyldigt.  For  nogle  var 


mormonismen  indbegrebet  af  noget 
mystisk,  for  andre  et  interessant,  men 
meget  materialistisk  fænomen.  Sådan 
var  det  dengang,  sådan  er  det  nu. 

Christen  Dalsgaard  malede  sensiti- 
ve, dramatiske  billeder  som  „Lands- 
bysnedkeren bringer  kisten  til  det 
døde  barn"  fra  1857  og  »En  afsked« 
fra  1860.  Han  kunne  male  interiører 
med  den  stille  sorg  som  »To  kvinder 
besøger  landsbykunstneren  for  at  se 
det  bestilte  gravkors«  fra  1873.  Han 
kunne  male  »En  gudelig  forsamling  i 
en  bondestue«,  som  han  gjorde  det  i 
1870.  Men  i  skildringen  af  mormon- 
missionærernes besøg  ses  det  hele. 
Det  folkelige,  tilhængerne  af  tidens 
alternative  i  funktion,  det  menneske- 
ligt universelle,  den  stille  skæbne  i 
form  af  den  blinde  piger,  der  higer  og 
søger  efter  sandheden  og  meningen 
med  hele  tilværelsen.  Man  føler  Dals- 
gaards egentlige  budskab:  Ve  over 
dem,  der  berøver  de  svage,  de  syge, 
de  sørgende  og  de  små  deres  sidste 
livskraft,  tro,  håb  og  værdighed. 

Det  er  synd,  at  Dalsgaard  så  længe 
er  stået  i  skyggen  af  C.C.A.  Christen- 


sen, hvis  naive  illustrationer  for 
længst  har  bedåret  og  forført  de  fleste 
medlemmer  af  kirken  i  USA.  Han  var 
medlem  af  kirken,  han  var  inspireret 
af  sine  studier  på  Det  Kongelige 
Kunstakademi  for  de  Skønne  Kunst- 
arter, men  som  kunstner  manglede 
han  den  psykologiske  dybde,  den 
sans  for  livets  ægte  dramatik  og  den 
fornemmelse  for  det  enkelte  menne- 
skes følelser,  som  netop  er  så  karakte- 
ristisk for  Dalsgaards  billeder,  hvad 
enten  de  drejer  sig  om  landskaber,  in- 
teriører eller  portrætter.  Han  var  den 
typiske  overgang  fra  det  romantiske 
til  det  realistiske,  fra  det  religiøse  til 
det  rationelle,  men  han  glemte  aldrig 
mennesket,  heller  ikke  i  sin  skildring 
af  missionærerne  og  mormonerne. 
Dalsgaards  værk  om  Mormonmissi- 
onærerne er  Mesterværket.  Endnu 
havde  man  ikke  fotografiet  som  me- 
dium til  at  forevige  virkelighedens 
øjeblikke,  som  haster  os  forbi,  uvirke- 
ligt og  dog  så  sande,  så  sande.  Men 
man  havde  Dalsgaard.  □ 

Bent  Raymond  Jørgensen, 
Frederiksberg  Ward 


Velkommen  til  Grækenland 


Onsdag  den 30.  maj  havde  Søborg 
og  Lyngby  ward  en  hyggelig 
græsk  aften  til  ære  for  vores  to  unge 
mænd,  Ivan  Nevestic  og  Nikolaj  Als, 
som  skulle  rejse  på  mission  til  Græ- 
kenland. Vi  havde  pyntet  hele  dåbs- 
værelset  op  med  græske  ting  og  pyn- 
tet bordene  med  græske  farver  og 
flag. 

Vi  begyndte  aftenen  med  at  høre 
lidt  om  Grækenland  generelt  og  dets 
historie.  Benjamin  Andersen  fortalte 
om  sin  mission  i  Grækenland  og  talte 
lidt  græsk  med  os. 

Nu  var  tiden  så  kommet  til  en  lille 
konkurrence  mellem  Ivan  og  Nikolaj. 
De  skulle  gætte  forskellige  sætninger 


*EECE 

PIRUS 


De  to  vordende  missionærer,  Nikolaj  Als  (tv.)  og  Ivan  Nevestic. 

og  fortælle  lidt  på  græsk.  Det  havde 
vi  meget  sjov  ud  af. 

Derefter  så  vi  lysbilleder  fra  Græ- 
kenland og  video  af  en  græsk  barne- 
dåb; det  var  meget  inspirerende. 

Så  var  tiden  kommet  til  en  lille 
dans,  og  det  klarede  alle  godt,  men 
pigerne  løb  af  med  diplomet. 

Maverne  var  nu  blevet  sultne,  og 
selvfølgelig  skulle  vi  spise  græsk 
mad,  så  der  var  musaka,  salater,  tzat- 
ziki og  brød  til  den  store  guldmedal- 
je. Desserten  var  frisk  frugt,  vil  vi  var 
ved  at  *spræng.  Det  var  en  dejlig  af- 
ten. 

En  stor  tak  til  alle  dem,  der  hjalp  til 
så  aftenen  blev  en  succes,  og  til  alle  de 
unge,  som  kom  forinden  og  pyntede 
op  og  hjalp  med  maden. 

Held  og  lykke  til  vores  to  missio- 
nærer! □ 

Jeanett  og  Michelle  Bång, 
Søborg  Ward 


Nogle  af  de  mange  deltagere  i  AP/UPs  grækenlandsaften. 


Seminarafslutning  i  Københavns  Stav 

ste,  at  de  mål,  som  han  har  sat  sig,  er  i 
overensstemmelse  med  vor  himmel- 
ske Faders  ønsker. 
Jens  Kristoffersen  talte  bl.a.  om  be- 


Seminarelever  får  overrakt  deres  diplomer. 


Søndag  den  17.  juni  var  der  semi- 
narafslutning i  København.  Det 
var  et  opbyggende  møde  med  inspi- 
rerende vidnesbyrd  og  taler. 


Christoffer  Jansen  fra  Søborg  Ward 
stod  for  den  åndelige  tanke.  Han  bar 
et  stærkt  vidnesbyrd  om,  hvor  vigtigt 
det  er  at  sætte  sig  mål,  og  at  han  vid- 

givenhederne  i  Det  Nye  Testamente, 
det  vidnesbyrd  de  er  for  os,  og  den 
indflydelse  de  har  på  vores  liv.  Afte- 
nen markerede  ikke  blot  afslutningen 
på  sæsonens  Seminar,  men  også  af- 
slutningen på  Jens  Kristoffersens  tid 
som  CES-leder  i  Danmark.  Seminar 
takker  bror  Kristoffersen  mange  års 
tro  tjeneste. 

Den  nye  CES-leder  i  Danmark,  Ro- 
nald Gudnason,  deltog  ligeledes  i 


mødet.  Bror  Gudnason  er  islænding 
og  har  boet  i  en  årrække  i  Tyskland, 
hvor  han  også  har  været  på  mission. 
Han  talte  om  sit  liv  og  forhold  til  Kir- 
ken, hvor  glad  han  er  for  at  arbejde 
for  Kirken  og  om  sit  vidnesbyrd  om 
Kirken. 

Riita  Nielsen,  som  er  seminarlærer, 
talte  om  sit  liv  og  om,  at  det  har  en 
pris  at  følge  evangeliet,  som  vi  må 
betale,  men  vi  får  bestemt  noget  til 


gengæld.  Søster  Nielsen  har  fuldtids- 
job, men  har  alligevel  kunnet  afse  tid 
til  at  undervise  de  unge  i  seminar  om 
morgenen. 

Den  sidste  taler  var  Johan  Koch. 
Hans  tale  handlede  om  fristelser  - 
især  i  form  af  magt  og  berømmelse. 
Han  sammenlignede  Kristi  fristelser  i 
ørkenen  med  vores  liv  og  talte  om, 
hvordan  vi  kan  modstå  dem.  □ 

Red. 


BYU  Ball  Room  Dance  Company 

»væltede«  Viften 


Et  fejende  flot  danse-show  fik  tors- 
dag og  fredag  den  21.  og  22.  juni 
Viften  til  at  runge  af  stående  klapsal- 
ver, da  de  amerikanske  dansemestre  i 
standard-formationsdans  afsluttede 
deres  turné  i  Skandinavien  med  to 
forestillinger  i  Rødovre.  De  41  unge 
dansere  fra  Brigham  Young  Universi- 
ty  havde  forinden  vundet  et  åbent 
britisk  dansemesterskab  i  Blackpool. 

Programmet  bød  på  et  varieret 
medley  fra  vals  til  latinamerikansk 
formationsdans.  Fra  starten  blev  pub- 
likum revet  med  af  blandt  andet  far- 
vestrålende Rainbow  'Round  My 
Shoulder  Fox  Trot  og  Same  Old  Song 
Medley-West  Coast  Swing.  Derefter 
blev  det  helt  mørkt  og  stille  i  salen, 
mens  sangen  Once  Upon  a  Dream  lød 
over  højttalerne,  og  lyset  langsomt 
blændede  op  for  flere  formationer 
helt  i  hvidt,  som  gengav  menneskets 
skabelse,  drømme  og  stræben.  Efter 
dette  følelsesladede  nummer  blev 
stilheden  afbrudt  af  et  komisk  indslag 
med  Mr.  D.J.  -  disk-jockey'en  der  fik 
hele  holdet  til  at  danse  efter  »hakke- 
de« grammofonplader!  Men  »Fred 
Astaire«  og  hans  hold  af  gengangere 
genoprettede  balancen  i  næste  num- 
mer »Top  Hat,  White  Tie,  and  Tails«. 
Og  sådan  blev  det  bare  ved  i  to  timer, 


fra  spansk  tyrefægterdans  med  selve- 
ste Zorro  som  fordanser,  til  nytårs- 
koncerternes wienervals  An  der  scho- 
nen  blauen  Donau.  Så  efter  finalen 
»No  Business  Like  Show  Business« 
var  der  fortjente  blomster  og  ekstra 
klapsalver  til  den  unge  dansetrup  og 
deres  ledere,  som  alle  kunne  vende 
hjem  til  en  velfortjent  søvn  hos  værts- 
familierne. 


Lørdag  morgen  skulle  holdet  så  di- 
rekte hjem  til  Provo,  Utah,  universi- 
tetsbyen med  mere  end  30.000  stude- 
rende fra  alle  USA's  stater  og  fra  over 
100  lande,  deriblandt  Danmark.  Hele 
danseshowet  blev  i  øvrigt  optaget  af 
kanal  DK4  under  en  forestilling  i  Es- 
bjerg, så  der  skulle  være  en  chance  for 
et  fornøjeligt  gensyn  til  efteråret.  □ 
Irma  Nielsen,  Frederiksberg  Ward. 


Ball  Room-dansere. 

